মৃত স্বত্বার ফরিয়াদ

সৈয়দ অনির্বাণ
মৃত স্বত্তার ফরিয়াদ!

আমি না, অন্য কেউ ছিল; তার জীবনের সব কথা বলে গেছে আমায়, মরে যাবার আগে!

আমি তার মত হতে চাই, তার মত নিস্পাপ; এমন কেউ - যার মনের অলিগলিতে নেই কোন অন্ধকার, পুতিগন্ধময় নিষ্ঠুর বাস্তবতা অনেক দূরে, সুন্দর এক সবুজ পৃথিবীতে যার বিচরণ!

যে কাঁদে না, যার মুখ সদা হাস্যময়; যার হৃদয়ে বেদনার কোন ছোঁয়া নেই, মনে নেই হিংসা বা লালসার উপস্থিতি!

যে কিনা শিশুর মত, কিন্তু শিশু নয়; আমি চাই সেই রকম একজন হতে, সে তো তেমনি ছিল, কি দরকার ছিল তার মৃত্যুর?

আমার এই নশ্বর জীবনের বিনিময়ে, সে কি পারে না আবার বেঁচে উঠতে? কি ভালোই না হত তাহলে! কিই বা চাওয়ার আছে আমার - তার ফিরে আসবার প্রার্থনা ছাড়া? আমার বদলে সেই যদি আজো নিশ্বাস নিত এ ধরণীর বুকে!

কিন্তু তা হবার নয়, আমার অন্তর তাই কাঁদে; তাই আমার হৃদয়ে হয় রক্তক্ষরণ - অবিরত, এর যেন কোন শেষ নেই!